《琴调相思引（临别余干席上作）》
宋代·赵彦端

拂拂轻阴雨麹尘。小庭深幕堕娇云。好花无几，犹是洛阳春。

燕语似知怀旧主，水生只解送行人。可堪诗墨，和泪渍罗巾。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。